作者：刘辰翁
词牌/韵律：摸鱼儿

paragraphs: 正何须、阳关肠断，吴姬苦劝人酒。
中年怀抱萦萦处，看取伴烟和柳。
柳摇首。
笑飞到家山，已是酴醿后。
留连话旧。
问溪上儿童，颇曾见我，有此故人否。
相逢地，还忆今宵三韭。
青山知了迎候。
东风自送归帆去，吹得乱红沾袖。
暮云皱。
听杜宇高高，啼向无何有。
江花垂手。
任春色重来，江花更好，难可少年又。